На основу члана 119. став 1. тачка 1) Закона о основама система образовања и васпитања ("Службени гласник РС" бр. 10/2019, у даљем тексту: Закон) , Школски одбор ОШ“Бора Станковић“Јелашница (у даљем тексту: Школа) на седници одржаној дана 21.03.2019 године, донео је

**П Р А В И Л Н И К**

**О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ОСНОВНА ШКОЛА „Бора Станковић“Јелашница**

 I **ОСНОВНЕ ОДРЕДБЕ**

 Члан 1.

 Овим Правилником регулишу се мере, начин и поступак заштите и безбедности ученика Основне школе „Бора Станковић“Јелашница (у даљем тексту Школа) за време остваривања образовно-васпитног рада и других активности које организује Школа, начин њиховог спровођења и одговорност запослених и ученика за неизвршавање одредби овог Правилника.

 Заштита и безбедност ученика обезбеђују се у складу са ближим условима, облицима, мерама, начину, поступку и смерницама за заштиту и безбедност ученика, које прописује министар просвете, науке и технолошког развоја.

 Члан 2.

 Средства за спровођење мера из члана 1. овог Правилника, на начин прописан овим Правилником, обезбеђују се у буџету јединице локалне самоуправе, у складу са чланом 189. ст. 1. тачка 8 ) Закона о основама система образовања и васпитања.

 **II ЗАШТИТА И БЕЗБЕДНОСТ УЧЕНИКА**

 Члан 3.

 Заштита и безбедност ученика Школе остварује се као:

- физичка заштита и безбедност

- здравствена заштита и безбедност

- ментално – хигијенска заштита и безбедност.

 Члан 4.

 Физичка безбедност ученика подразумева физичку безбедност ученика у школском дворишту, у учионици, на ходнику, на екскурзији, настави у природи и другим наставним и ваннаставним активностима које организује Школа.

 Члан 5.

 Здравствена безбедност ученика подразумева безбедност ученика у смислу опште хигијене у Школи, хигијени школских просторија и школског дворишта, хигијени исхране у складу са санитарно хигијенским прописима и мерама.

 Члан 6.

 Ментално – хигијенска безбедност ученика подразумева предузимање мера у циљу уважавања личности детета, заштите ученика од свих облика дискриминације и насиља као и мере у циљу праћења понашања ученика.

 Безбедност ученика за време наставних и ваннаставних активности подразумева: максималну заштиту права ученика на уважавање личности, забрану дискриминације и омаловажавања од стране наставног и другог особља у Школи, физичког кажњавања ученика и вређање, заштиту од напада и шиканирања од стране ученика и наставника и другог особља у Школи.

 Члан 7.

 Одељенски старешина и предметни наставници су у обавези да у свакодневном контакту са ученицима, а нарочито на часовима одељенског старешине, ученике упознају са опасностима са којима се могу суочити за време боравка у Школи и извођењу других облика активности које организује Школа, као и са понашањем и начином понашања којима се те опасности могу избећи или отклонити.

 Члан 8.

Одредбе овог Правилника дужни су да поштују сви запослени Школе, ученици, родитељи ученика, односно старатељи и трећа лица када се налазе у школској згради, школском дворишту или на другом месту на којем се остварује образовно васпитни рад или друга активност коју организује Школа.

 Члан 9.

 Не спровођење и непридржавање мера, начина и поступка заштите и безбедности од стране запослених Школе, прописаних овим Правилником, сматра се тежом повреде радне обавезе запослених за коју се води дисциплински поступак у складу са Законом. Дисциплинска одговорност запослених не искључује кривичну и материјалну одговорност.

 Свесно непридржавање правила и мера безбедности од стране ученика, прописаних овим Правилником, сматра се тежом повредом обавезе ученика за коју се води васпитно дисциплински поступак у складу са Законом.

 Члан 10.

 Запослени, родитељи ученика и ученици обавезни су да директору Школе, дежурном наставнику или другом овлашћеном лицу пријаве сваку појаву за коју посумњају да би могла да угрози безбедност ученика.

 Члан 11.

 Неспровођење мера безбедности и заштите ученика, прописаних овим Правилником, представља разлог за разрешење директора Школе у складу са Законом.

 Члан 12.

 У циљу заштите и безбедности ученика Школа предузима следеће мере:

- свакодневно сарађује са државним органима и органима локалне самоуправе

- организује дежурство наставника и помоћно-техничког особља

- обезбеђује заштиту од пожара, поплава, удара грома и других елементарних непогода које могу угрозити безбедност ученика

- пружање прве помоћи у случају повреде ученика

- врши добровољно осигурање ученика

- друге мере у циљу заштите и безбедности ученика утврђене законом и општим актом Школе.

 Члан 13.

 У поступку прописивања и извршавања мера заштите безбедности ученика Школа сарађује са:

1. Секретаријатом за дечију заштиту града Сурдулица;
2. Министарством просвете, науке и технолошког развоја;
3. Министарством саобраћаја и телекомуникација;
4. Министарством унутрашњих послова–Управа саобраћајне полиције, Управа противпожарне полиције и Полицијско одељење Сурдулица
5. Домом Здравља Сурдулица

 7) Родитељима ученика.

 **Сарадња са општином Сурдулица**

 Члан 14.

 Школа води уредну евиденцију о редовном похађању наставе свих уписаних ученика, евиденцију о деци уписаној у први разред, као и евиденцију досељених и одсељених ученика.

 Уколико ученик дуже од 15 дана не похађа наставу, а одељењски старешина не може да успостави контакт са родитељима или старатељима ученика,

 На захтев општине Сурдулица и Школске управе, Школа је дужна да достави ажуриране спискове деце уписане у први разред, чиме се остварује увид у број уписане деце сваке школске године.

 **Сарадња са Министарством просвете, науке**

 **и технолошког развоја**

 Члан 15.

 У сарадњи са Министарством, Школа се стара да сви облици васпитно-образовног рада теку без застоја и проблема, да свеукупни односи учесника наставног процеса буду такви да ученици Школе буду заштићени од свих облика дискриминације и насиља.

**Сарадња са Министарством саобраћаја и телекомуникација**

Члан 16.

 Уз помоћ надлежних служби Министарства саобраћаја и телекомуникација, Школа се стара да саобраћајна сигнализација у околини Школе буде постављена на начин на који ће се обезбедити максимална безбедност ученика приликом доласка и одласка из Школе.

 **Сарадња са Министарством унутрашњих послова**

 Члан 17.

 Овај вид сарадње одвија се кроз присуство школског полицајца и обилазак Школе и околине од стране патроле МУП-а Сурдулица, ради контролисања услова за несметан рад Школе и спречавања настанка потенцијалних проблема.

 Школски полицајац дужан је да остварује, заједно са директором Школе, сарадњу са надлежном службом за малолетничку делинквенцију, којој се пријављује свака ситуација у Школи или у понашању ученика која може довести до делинквентног понашања, како би се спречила на време и тиме остварила безбедност других ученика Школе.

 У време ваннаставних активности (излети, посете, екскурзије, наставе у природи), Школа је у обавези да благовремено пријави свако путовање ученика, како би радници МУП-а обавили преглед ангажованих аутобуса.

 Директор Школе дужан је да Полицијској станици Сурдулица најави одржавање међушколских спортских манифестација најмање три дана пре дана одржавања.

**Сарадња са Центром за социјални рад**

 Члан 18.

 Педагошко-психолошка служба Школе, у сарадњи са одељењским старешином остварује увид у породичне и социјалне прилике ученика.

 Кад се уоче промене у понашању и учењу ученика и у случају констатације да не постоји довољна брига и надзор у породици, Школа је дужна да се обрати Центру за социјални рад Сурдулица , у циљу предузимања мера ради пружања помоћи ученику.

 У циљу превенције болести зависности Школа сарађује са Саветовалиштем за децу и омладину.

**Сарадња са Домом здравља**

Члан 19.

 Школа сарађује са здравственом установом у спровођењу здравствене заштите ученика, приликом лекарских прегледа деце која полазе у први разред, кроз редовне систематске прегледе, вакцинације ученика, прегледе ученика који одлазе на вишедневне екскурзије /ученици седмог и осмог разреда/ или рекреативну наставу за ученике млађих разреда.

 **Сарадња са родитељима**

 Члан 20.

 Одељењски старешина дужан је да води уредну евиденцију о ученицима која садржи: адресу, кућни број телефона и број мобилног телефона родитеља.

 Уколико родитељи благовремено не обавесте Школу о разлогу изостанка ученика, одељењски старешина дужан је да успостави контакт са родитељима уколико ученик дуже од 5 дана не похађа наставу.

 Одељењски старешина у сарадњи са психологом Школе дужан је да обавести родитеље ученика о променама које су уочене у понашању ученика, а које указују на могућност угрожавања здравља и безбедности ученика.

 У Школи се остварује сарадња са родитељима и локалном заједницом и промовише се здрав начин живота.

 Члан 21.

 Школа негује партнерски однос са родитељима, односнсо старатељима ученика који је заснован на принципу међусобног разумевања, поштовања и поверења.

Сарадња обухвата детаљно информисање, саветовање, укључивање у наставне и остале активности Школе, консултовање у доношењу одлука око безбедносних, наставних, организационих и финансијских питања. У том циљу Школа организује „дан отворених врата“ једном месечно када родитељи могу да присуствују образовно-васпитном раду, уз претходну најаву предметном наставнику.

На крају полугодишта и на крају наставног периода /децембар -јуни/ организује се анкетирање родитеља, односно старатеља у погледу задовољства програмом сарадње са породицом и у погледу њихових сугестија за даљи рад.

 **III ФИЗИЧКА ЗАШТИТА И БЕЗБЕДНОСТ УЧЕНIKA**

 Члан 22.

 Школа је дужна да обезбеди физичку заштиту и безбедност ученика. Спровођење ових мера Школа ће остварити у сарадњи са надлежним органима локалне самоуправе, ОУП-а и другима надлежним органима.

 Надлежни органи локалне самоуправе дужни су да обезбеде средства Школи за спровођење оних мера које су наложене решењима надлежних инспекција у прописаним роковима.

 Члан 23.

 Физичка заштита и безбедност се остварује кроз:

- контролу безбедности самог објекта Школе

- контролу дворишта

- контролу уласка и изласка у Школу

- контролу исправности електро, водоводних и других инсталација и уређаја

- заштиту у случају пожара, поплаве и других елементарних активности

- прву помоћ

- заштиту за време јавних окупљања

- заштиту за време наставе у природи, екскурзија, спортских манифестација у Школи

- заштиту за време организовања активности ван Школе

- заштиту ученика у саобраћају

- предузимање других мера у циљу остваривања физичке заштите и безбедности ученика.

**Контрола самог објекта**

Члан 24.

 Домар Школе је дужан да редовно прати и отклања недостатке на и у Школи.

 Члан 25.

 Спремачице се дужне да свакодневно прегледају учионице и остале просторије на којима су распоређене и да промене, односно недостатке неодложно јаве домару да их отклони.

**Контрола дворишта**

Члан 26.

 У време одвијања наставе у преподневеној смени забрањен је улазак и боравак у дворишту Школе осим ученицима и запосленима у школи.

Члан 27.

 Помоћно-техничко особље је дужно да редовно одржава двориште.

Члан 28.

 Строго је забрањено улазити превозним средствима на четири точка (кола, камион и сл.) у двориште Школе, сем у изузетним случајевима за потребе Школе по одобрењу директора.

 У школском дворишту забрањено је возити мотоцикле.

**Контрола уласка и изласка из Школе**

 Члан 29.

 Школа ради у две смене и сваког радног дана има главног дежурног наставника. Дежурство у Школи изводе дежурни наставници, главни дежурни наставник и помоћно-техничко особље.

 Дежурство почиње 30 минута пре почетка наставе, а завршава 15 минута после завршетка последњег часа.

 Дежурни наставници и помоћно-техничко особље остварују контролу уласка у Школу.

 Члан 30.

 Главни дежурни наставник дежура на улазу у Школу а дежурни наставници дежурају на првом и другом спрату.

 Главни дежурни је у обавези да дође 30 минута пре почетка наставе и води рачуна о благовременом почетку наставе. У случају недоласка ма ког наставника у Школу, обавештава директора како би се предузела мера за обезбеђивање замене. Координира рад осталих дежурних наставника, решава евентуалне конфликте међу ученицима и брине о њиховој безбедности у Школи. Све промене у процесу извођења наставе уписује у књигу дежурства и о томе обавештава директора Школе.

 Члан 31.

 Дежурни наставник обавезан је да на дежурство дође 20 минута пре почетка наставе, да се јави главном дежурном наставнику, обавља дежурство у делу Школе предвиђеном распоредом дежурства, извршава налоге главног дежурног наставника, о свим уоченим променама обавештава главног дежурног наставника, омогућује безбедан улазак и излазак из Школе.

 Дежурни наставник предметне наставе стара се да на месту на коме дежура обезбеди дисциплиновани излазак и улазак ученика старијих разреда.

Дежурни наставник разредне наставе који дежура на улазу за ученике је обавезан да ученике млађих разреда, дисциплиновано уведе у школу на улаз за млађе разреде.

 Директор Школе је одговоран за израду распореда дежурства наставника и контролу његовог извршења.

 Члан 32.

 У Школи се може организовати дежурство ученика седмог и осмог разреда.

 Члан 33.

 Сви наставници на крају часа, односно наставе, напуштају учионицу, кабинет тек пошто из ње испрате све ученике и закључавају учионицу и кабинет.

 Члан 34.

 Наставник који изводи допунски, додатни час, продужени боравак, секцију, слободну активност или неки други вид активности у Школи, дужан је да брине о боравку ученика од почетка до краја ових кативности.

 Члан 35.

 Помоћно техничко особље помаже у раду дежурним наставницима, дежура на свом радном месту и не удаљава се са њега без дозволе директора Школе. У сарадњи са дежурним наставницима проверава разлоге доласка страних лица у школу и прати њихово кретање по школској згради.

Помоћно техничко особље дужно је да се стара о томе да за време трајања часа, улазна врата буду под сталним надзором, да дозволи улазак лицима чији је долазак у Школу најављен, а осталима тек по одобрењу директора.

Члан 36.

 Строго је забрањено уносити оружје, оруђе и друге предмете којима се могу нанети озледе, угрозити живот ученика и запослених односно нанети штета школској и личној имовини

 Службена лица (запослени у ОУП-у и др.) могу уносити оружје у складу с правилима њихове службе.

Члан 37.

 Учиницима је забрањено да за време одмора без дозволе одељењског старешине или дежурног наставника изађу из дворишта Школе.

 Одељењски старешина односно дежурни наставник може дозволити излазак из дворишта Школе само у изузетним случајевима (на захтев родитеља и сл.)

**Контрола електро, водоводних и других уређаја**

 Члан 38.

 Домар је дужан да свакога дана на почетку рада изврши преглед свих просторија и увери се у исправност инсталација и постојању услова за несметан рад.

Уколико домар примети неке неправилности дужан је да их отклони, а ако није у могућности да то сам уради, да одмах обавести директора Школе.

 Члан 39.

 Спремачице су дужане да после завршеног рада обиђу све просторије и у њима отклоне опасности које би могле да проузрокују пожар, експлозију или неку другу несрећу (искључити електро-уређаје, уклонити запаљиве течности и други лако запљиви материјал и сл.).

 Члан 40.

У просторије са електричним уређајима, подстаницу за централно грејање, клима комору, забрањен је приступ ученика.

 Члан 41.

 У Школи се мора обезбедити адекватно осветљење.

 Прозори се морају редовно (најмање четири пута годишње) чистити, а домар је дужан да редовно мења прегореле неонске цеви и врши замену сијалица.

**Заштита у случају пожара, поплаве или других елементарних активности**

 Члан 42.

У циљу заштите деце и запослених у Школи, спроводе се мере заштите од пожара предвиђене законом, а које подразумевају обезбеђеност Школе довољним бројем ватрогасних апарата, обуку запослених за руковање њима и понашањем у случају опасности, редовну контролу запослених о обучености, а у сарадњи са Управом противпожарне полиције.

 Члан 43.

 Школа је у обавези да врши редовну контролу громобранске инсталације од стране овлашћених организација, да поседује уредну документацију о томе.

Члан 44.

 Домар Школе је дужан да се стара о исправности и употребљивости ватрогасне технике којом располаже Школа, да се брине да се иста налази увек на одређеним местима, и да о томе води писмену евиденцију.

 Члан 45.

 Домар Школе одговоран је за то да сва водоводна инсталација функционише нормално, па је у том циљу обавезан да у најкраћем року отклони мање кварове на водоводним инсталацијама. За санирање већих кварова ће се постарати у сарадњи са директором Школе да се ангажује одговарајућа служба.

 Члан 46.

 Домар Школе одговоран је за то да сва електрична инсталација функционише нормално. Електричне инсталације се морају одржавати у исправном стању, а кварови на њима отклањати у што краћем року. За отклањање већих кварова у сарадњи са директором Школе ће се постарати да се ангажује одговарајућа служба.

 Делови под електричним напоном морају бити означени тако да упозоравају на опасност од електричне струје и закључани.

**Прва помоћ**

Члан 47.

 У случају повреде ученика или запослених дежурни у Школи ће затражити прву помоћ односно медицинско збрињавање у амбуланти Дома здравља која се налази у непосредној близини Школе.

 У случају повређивања ученика дежурни наставник односно одељенски стрешина у сарадњи са педагошко-психолошком службом је дужан да позове хитну помоћ ученику уколико је она неопходна.

 Одељенски стрешина у сарадњи са педагошко-психолошком службом је дужан да о повреди ученика одмах обавести родитеља а по потреби и надлежну инспекцију.

 Телефони хитне помоћи и Дома здравља Сурдулица су видно обележени у непосредној близини главног улаза у Школу.

Члан 48.

 Школа је дужна да обезбеди најмање два ормарића прве помоћи који ће стајати:

- у кабинету професора физичког

- у зборници школе

 Професори физичког васпитања дужни су да одржавају ормариће у уредном стању и са потребним количинама санитетског материјала и средстава за пружање прве помоћи и да обавештавају рачуноводство Школе о утрошеном материјалу ради набавке потрошеног.

 **Осигурање ученика**

Члан 49.

 Школа је у обавези да на почетку сваке школске године упозна родитеље са могућношћу осигурања ученика од последица несрећног случаја које се могу евентуално десити и са условима под којима се врши осигурање.

 Школа је такође у обавези да, уколико постоји заинтересованост родитеља буде посредник између њих и осигуравајуће организације, како би родитељ, уплатом премије осигурања, омогућио свом детету заштиту од свих ризика у свакодневном животу (у Школи, код куће, на путу и сл.).

**Заштита за време јавних окупљања**

Члан 50.

 Пре одржавања јавних окупљања у Школи, директор Школе је дужан да писмено обавести ОУП о времену и трајању окупљања.

Члан 51.

 За време окупљања у просторијама Школе, директор Школе је дужан да обезбеди присуство дежурног зависно од броја присутних.

Члан 52.

 Строго је забрањено пушење у Школи и у дворишту школе, уношење и конзумирање алкохола, опијата и других средстава са психоактивним дејством, као и уношење оружје, оруђе и друга средства којима се могу нанети озледе, угрозити живот ученика и запослених односно нанети штета школској и личној имовини.

 Непоштовање ових одредби повлачи дисциплинску одговорност како ученика тако и дежурног наставника.

**Заштита са време екскурзија и наставе у природи**

Члан 53.

 Школа организује наставу у природи и екскурзије у складу са Правилником о изменама Правилника о наставном плану и програму основног образовања и васпитања и Годишњим планом рада Школе, а након добијене сагласности од стране Савета родитеља Школе

 Члан 54.

 За целокупну реализацију наставе у природи или есксурзије, одговоран је наставник -вођа пута, а кога одреди директор Школе.

 Агенција са којом Школа сарађује у обавези је да обезбеди лекара који ће боравити са децом.

**Организоване активности ван Школе**

Члан 55.

 У случају мањих група, Школа може да води ученике и без организованог превоза (позориште, биоскоп, ЗОО врт, музеј и сл), али је потребно да се претходно обезбеди сагласност родитеља.

**Заштита ученика у саобраћају**

Члан 57.

 Школа ће, у сарадњи са надлежном службом ОУП-а и другим службама спровести едукацију ученика о безбедности у саобраћају.

Члан 58.

 Школа ће, у сарадњи са надлежним органом локалне самоуправе, предузети све мере ради обезбеђивања сигнализације на прометним раскрсницама, обезбеђивање школског полицајца и других мера ради заштите ученика на путу од куће до Школе.

**Предузимање других мера у циљу обезбеђивања физичке заштите и безбедности ученика**

Члан 59.

 Запосленима у Школи забрањено је да пуше у просторијама Школе, као и да уносе, односно користе алкохол, опијате, наркотичка средства и друга средстава са психоактивним дејством.

 У циљу спровођења физичке заштите и безбедности ученика обавеза Школе је да обезбеди сарадњу са комуналним службама како би се обезбедило:

- адекватно осветљење у околини Школе

- заштита деце и ученика од паса луталица

- довољан број контејнера у околини Школе размештених на начин да

 не ометају улаз у школско двориште и Школу.

**IV ЗДРАВСТВЕНА ЗАШТИТА УЧЕНИКА**

Члан 60.

 Здравствена заштита се остварује кроз:

- одржавање хигијене у Школи и школском дворишту

- хигијену исхране

- редовне систематске и санитарне прегледе

- едукацију ученика и наставника о очувању здравља, препознавању заразних болести и сл.

- друге активности у циљу обезбеђења здравља ученика.

**Одржавање хигијене у Школи**

Члан 61.

 У циљу обезбеђивања здравствене заштите и безбедности ученика, спремачице су дужне да:

-свакодневно одржавају чистоћу и врше дезинфекцију у одређеним просторијама (свакодневно да обришу подове, више пута у току дана очисте тоалете са средствима за дезинфекцију, редовно обришу намештај и опрему, књиге у библиотеци,) и дворишту (најмање једанпут дневно почисте двориште и улични део уколико то временске прилике то дозвољавају);

-два пута у школској години, а по потреби и чешће, детаљно чисте све просторије (перу зидове, рибају подове, перу прозоре, врата и опрему )- генерално чишћење;

-редовно носе мантиле и одговарајућу обућу,

-чисте снег на прилазима Школе и у школском дворишту,

-врши друге послове у складу са систематизацијом послова и по налогу директора и секретара Школе.

Члан 62.

 У циљу обезбеђивања здравствене заштите домар Школе је дужан:

- редовно да коси траву и одржава живу ограду у школском дворишту и испред школе (најмање 3 - 4 пута годишње)

- редовно одржава санитарни чвор у исправном стању (исправност славина, казанчића, бојлера, санитарија и сл.)

- редовно одржава објекат, иснталације и инвентар Школе у исправном стању.

- редовно учествује у чишчењу снега и леда у школском дворишту, са степеништа Школе и других прилаза Школи,

- редовно носи одговарајућу одећу и обућу за рад

- врши друге послове у складу са систематизацијом послова и по налогу директора и секретара Школе.

**Хигијена исхране**

Члан 63.

 У циљу обезбеђивања здравствене заштите сервирка је дужна да:

- најмање два пута годишње обави санитарни преглед

- рукује и складишти намирнице у складу са хигијенским прописима

- редовно носи чисту униформу

- редовно одржава чистоћу у кухињи и трпезарији,

- редовно дезинфикује радне површине и посуђе

- храну не додирује директно рукама

- врши друге послове у складу са систематизацијом послова и по налогу директора и секретара Школе.

**Систематски прегледи**

Члан 64.

 Ученици обављају систематске прегледе у сарадњи са надлежном службом Дома здравља. Одељенски старешина је дужан да о резултатима систематских прегледа обавести родитеље ученика.

 Ученици пре одласка на наставу у природи, дводневну или тродневну екскурзију подлежу обавезном лекарском прегледу у пратњи родитеља код надлежног педијатра који им издаје здравствену листу, пре одласка на путовање.

**Едукација ученика и наставника**

Члан 65.

 Школа ће кроз часове одељенске заједнице спроводити едукацију ученика о заштити здравља, препознавању заразних болести, вашљивости и сл. По потреби Школа може организовати и семинаре на ту тему за све запослене у Школи.

Члан 66.

 У случају да је ученик оболео од неке заразне болести или постоји сумња у то, наставник ће ученика одстранити са часова и позвати родитеља и здравственог радника односно здравствену службу ради отклањања наведеног проблема.

Члан 67.

 Систематску стоматолошку заштиту ученика спроводи надлежна служба дечје зубне амбуланте.

**V МЕНТАЛНА ЗАШТИТА И БЕЗБЕДНОСТ УЧЕНИКА**

Члан 68.

 Ментална заштита и безбедност ученика се остварује кроз:

- уважавање личности детета,

- развијање хуманих односа у Школи

- успостављање оптималних односа између наставника и родитеља

- поштовање Правила понашања ученика.

- свим другим активности у циљу очувања менталног здравља деце.

**Уважавање личности детета**

Члан 69.

 У Школи су забрањене активности којима се угрожавају или омаловажавају ученици по основу расне, националне, језичке, верске или полне припадности, као и подстицање тих активности. У Школи је забрањено физичко кажњавање и вређање личности детета.

**Развијање хуманих односа у Школи**

Члан 70.

 Односи међу ученицима треба да буду засновани на међусобној сарадњи и помоћи, другарству, пријатељству, уважавању и поштовању личности и пристојном опхођењу.

 Међусобне неспоразуме и сукобе ученици решавају у оквиру одељенске заједнице, уз посредовање одељенског старешине, психолога односно дежурног наставника.

 Међусобне неспоразуме и сукобе ученика и наставника решава директор Школе у сарадњи са школским психологом.

Члан 71.

 Ученик који непримерено, грубо, агресивно и на други неприхватљив начин се понаша према другим ученицима, запосленима или трећим лицима подлеже дисциплинској одговорности.

Члан 72.

 У оквиру одељенске заједнице ученици ће се редовно едукувати о хуманим међуљудским односима, умећу комуникације, толераницији, сектама и другим облицима манипулације и сл.

**Развијање оптималних односа између наставника и родитеља**

Члан 73.

 Ради решавања кључних образовно-васпитних питања (успех у Школи, психофозички развој, проблеми у Школи, ексцесна понашања, организација ваннаставних активности и сл.) повремено ће се организовати едукација родитеља путем семинара, радионичарским радом, дружењем, одржавањем културних манифестација и др.

**VI СПРОВОЂЕЊЕ МЕРА БЕЗБЕДНОСТИ ПРИЛИКОМ ИЗВОЂЕЊА ГРАЂЕВИНСКИХ РАДОВА У ШКОЛИ И ОКО ЊЕ**

Члан 74.

 Приликом извођења грађевинских радова на самом објекту Школе, школском дворишту или непосредној близини Школе, јавља се повишени ризик од нарушавања физичке безбедности ученика.

 Члан 75.

 У току извођења грађевинских радова, без обзира на инвеститора, сви запослени, а посебно директор Школе, обавезују се да редовно прате ниво безбедности које спроводи извођач.

 У случају да извођач не спроводи мере или их спроводи некоректно, директор Школе је у обавези да у писаној форми о томе обавести извођача радова. Уколико извођач радова благовремено, а најкасније у року од 24 сата не отклони наведене примедбе, директор Школе се обавезује да поднесе пријаву против извођача надлежној инспекцији.

 **VII ПОСЕБНЕ МЕРЕ У ЦИЉУ ЗАШТИТЕ УЧЕНИКА**

 Члан 76.

 Употреба справа у фискултурним салама, вежбање на истим, дозвољено је ученицима само у присиству и под надзором наставника за време трајања часа, пошто су претходно постављене струњаче или друга средства која штите ученике од повређивања приликом евентуалног пада.

 Спремачице су дужне да воде рачуна о томе да подови нису клизави али уколико се деси због временских прилика да јесу, на улазу у Школу ставља се одговарајућа ознака – „клизав под”.

 Члан 77.

 Оруђа за рад, апарати и друга наставна средства на електрични погон, морају бити осигурана од струјног удара.

 Наставник је дужан да по завршетку рада, средства, пошто је претходно зауставио њихов рад, искључи из струје.

 Забрањено је остављање средстава у раду и напуштање просторије у којој наставник ради од стране наставника.

**VIII ЗАШТИТА ДЕЦЕ ОД НАСИЉА, ЗЛОСТАВЉАЊА И ЗАНЕМАРИВАЊА**

 Члан 78.

Школа је дужна да обезбеди услове за заштиту деце од свих облика насиља, злостављања и занемаривања, а у складу са чл.44., 45. и 46. Закона. Под насиљем се подразумева сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства деце.

 Заштита деце од насиља обухвата мере и поступке у случају појаве насиља међу децом, насиља од стране одрасле особе запослене у Школи и насиља од стране одрасле особе која није запослена у Школи.

 Члан 79.

 У Школи је забрањено; физичко, психичко и социјално насиље, злостављање и заменаривање ученика, физичко кажњавање и вређање личности, односно сексуална злоупотреба ученика или запослених.

 У Школи је забрањен сваки облик насиља и злостављања од стране ученика, његовог родитеља и одраслог над наставником, стручним сарадником или другим запосленим. Због повреде ове забране, против родитеља се покреће прекршајни, односно кривични поступак.

 Члан 80.

 Физичко насиље је понашање које доводи до стварног или потенцијалног телесног повређивања детета и подразумева физичко кажњавање деце и ученика од стране запослених и других одраслих особа, насилно понашање запосленог према деци као и ученика према другим ученицима или запосленима .

 Психолошко, или емоционално насиље је оно понашање које доводи до тренутног или трајног угрожавања психичког или емоционалног здравља и достојанства детета или запосленог.

 Социјално насиље је понашање које има за последицу искључивање из групе или дискриминацију детета по било ком основу.

Сексуално насиље подразумева укључивање детета у било какву контактну или неконтактну сексуалну активност.

У Школи није дозвољено страначко организовање и деловање и коришћење простора установе у те сврхе, као ни ширење пропагандног материјала верског и политичког садржаја.

 Члан 81.

 У установи су забрањене активности којима се угрожавају, омаловажавају, дискриминишу или издвајају лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког опредељења и подстицање или неспречавање таквих активности, као и по другим основама утврђеним законом којим се прописује забрана дискриминације .

**1. Мере превенције**

 Члан 82.

 Ради спречавања свих врста насиља над децом Школа је дужна да примењује мере превенције чији су циљеви:

* + стварање и неговање климе прихватања, толеранције и уважавања;
	+ укључивање свих интересних група (деца, запослени у Школи, родитељи, локална заједница) у доношење и развијање програма превенције;
	+ подизање нивоа свести за препознавање насиља;
	+ дефинисања поступака за заштиту од насиља и реаговања у ситуацијама насиља;
	+ информисање свих интересних група о поступцима заштите;
	+ унапређивање компетенција свих интересних група за уочавање и решавање проблема насиља.

 Најуспешнији приступ превенцији насиља је онај који утиче на подизање свести и знања о насиљу, обухвата све ученике, запослене, родитеље, прожима цео образовно – васпитни процес, усмерен је на изградњу позитивне климе у установи, не толерише насиље а подстиче позитивно понашање, укључује децу/ ученике и као креаторе и као реализаторе превентивних активности, развија вршњачке тимове за подршку деци/ученицима и добија пуну подршку локалне заједнице.

 Превенција доприноси учењу вештина потребних за боравак у колективу, осећај сигурности у установи, учењу одговорности и управљању сопственим понашањем у конфликтним ситуацијама, контролисање љутње, фрустрације, његовање пријатељства, поштовање права других и прихватање разлика.

Члан 83.

 Мере превенције Школа је дужна да планира Годишњим планом рада а на основу анализе учесталости случајева насиља, заступљености различитих облика насиља, броја повреда, сигурности школског објекта и дворишта и сл.

**2.Мере интервенције**

Члан 84.

 Сазнање о насиљу – откривање одвија се:

* + опажањем или добијањем информације да је насиље у току;
	+ сумњом да се насиље дешава на основу препознавања спољашњих знакова или специфичног понашања детета и породице, или путем поверавања непосредно од самог детета или посредно од стране треће особе (вршњака, родитеља...)

Члан 85.

 Сваки запослени у установи који има сазнање да је насиље у току дужан је да реагује тако што ће прекинути насиље или позвати помоћ, уколико процени да самостално не може да прекине насиље.

Члан 86.

 После интервенције о случају насиља обавезно се обавештава одељењски старешина који обавештава родитеља ученика и направе се мере за васпитни рад у оквиру плана заштите како би се спровела реституција.

 Тим за заштиту деце/ученика од насиља ће поштовати принцип поверљивости и заштите најбољег интереса детета и сарађиваће са надлежним установама.

Члан 87.

 Одељењски старешина дужан је да по стицању сазнања да се насиље десило или да постоји сумња да се насиље дешава организује консултације чији циљ је да се:

- разјасне околности и анализирају чињенице везане за случај насиља;

- процени ниво ризика и направи план заштите;

- донесе одлука о начину реаговања и праћења.

Члан 88.

 Консултације се обављају у оквиру Школе са колегом, тимом за заштиту деце од насиља, педагогом, директором и школским полицајцем, поштујући принцип поверљивости.

 Низак ниво ризика насилничког понашања постоји када је за решавање случаја довољно ангажовање оног ко је открио насиље. Уколико је потребно одељењски старешина предузима додатне мере, евидентира, прати понашање и сл.

 Умерени ниво ризика насилничког понашања постоји када је за решавање случаја потребно укључивање других лица у оквиру Школе (одељењски старешина, родитељи, други ученици, ПП служба, Тим за заштиту деце од насиља, директор) и ако се насилничко понашање које има низак ниво ризика понавља од стране истих актера.

 Висок ниво ризика насилничког понашања постоји када Школа нема капацитета за решавање и обраћа се другим институцијама: Министарству унутрашњих послова, Центру за социјални рад, здравственим институцијама.

Члан 89.

 Након обављања консултација предузимају се следеће мере:

- информисање родитеља о насиљу или особе од поверења у случајевима сумње на насиље у породици;

- договор о заштитним мерама према детету;

- организовање посебних програма оснаживања деце за конструктивно поступање у ситуацијама насиља;

- предузимање законских мера у складу са прописима који регулишу дисциплинску одговорност ученика и запослених.

Члан 90.

 У случају када постоји сумња да је дете жртва злостављања или занемаривања од стране одрасле особе која није запослена у Школи, директор Школе подноси пријаву надлежној институцији:

- здравственој установи (уколико је детету неопходна здравствена заштита);

- Министарству унутрашњих послова (уколико је детету потребна физичка заштита или постоји сумња да је извршено кривично дело);

- Центру за социјални рад.

 Пријава садржи податке о детету и разлоге за упућивање.

 Пре подношења пријаве потребно је обавестити родитеље, осим ако постоји процена да ће тиме бити угрожена безбедност детета.

Члан 91.

 Нико од запослених у Школи није овлашћен да спроводи истрагу или доказивање злостављања и занемаривања у породици. Задаци Школе у случају постојања сумње исцрпљују се подношењем пријаве.

Члан 92.

 Сваки запослени у Школи дужан је да директору Школе пријави насиље од стране запослених у Школи према детету.

 Уколико је због случаја насиља од стране наставника према детету покренут дисциплински поступак, директор Школе дужан је да наставника удаљи са рада до окончања дисциплинског поступка.

 Ако директор не удаљи наставника одлуку о удаљењу дужан је да донесе школски одбор.

 Директор Школе је одговоран за поштовање законитости рада Школе и предузимање мера у складу са важећим законима.

Члан 93.

 Ради спровођења поступка заштите деце образује се Тим за заштиту деце од насиља, злостављ ања и занемаривања.

 Чланове тима решењем именује директор Школе из реда запослених који показују високу професионалност у раду, имају добре комуникативне способности и у својој личној и професионалној биографији немају елемената насилног понашања.

 Приликом именовања чланова Тима, директор обезбеђује да током радног времена Школе увек неко од чланова Тима буде на располагању.

 Задаци и план рада Тима за заштиту деце од насиља утврђују се Годишњим планом рада Школе.

 Имена чланова Тима за заштиту деце о насиља, злостављања и занемаривања налазе се на видном месту у непосредној близини главног улаза у Школу.

Члан 94.

 Евиденцију о појавама насиља дужан је да води одељењски старешина. Документација о појавама насиља чува се на сигурном месту, како би се обезбедила поверљивост података.

**IX ОДГОВОРНОСТ**

 Члан 95**.**

 Директор Школе дужан је да на почетку школске године ученике упозна са мерама заштите и безбедности који су прописани овим Правилником.

 Члан 96.

 Директор Школе разматра стање заштите и безбедности ученика у школи и о томе подноси извештај Школском одбору. Директор Школе предлаже Школском одбору предузимање одговарајућих мера за унапређивање и подизање заштите и безбедности ученика и кориговање евентуалних проспуста у обезбеђивању одређених мера.

 Непредузимање одговарајућих мера поводом обезбеђивања и унапређивања заштите и безбедности ученика, повлачи дисциплинску одговорност директора школе.

 Члан 97.

 Ученици су дужни да се придржавају мера заштите и безбедности прописаних овим Правилником.

 Непоштовање мера заштите и безбедности повлачи за собом дисциплинску одговорност и изрицање васпитно дисциплинских мера.

 Члан 98.

 У вези са мерама и поступком заштите и безбедности ученика, запослени има дужност:

- да послове извршава савесно и пажљиво ради заштите живота и здравља ученика

- да се придржава упутстава за рад када користи одређена оруђа и наставна средства

- да уочене кварове, недостатке или друге појаве које угрожавају или могу угрозити безбедност и живота ученика одмах пријаве директору Школе

- да се стара о исправности средстава која су му поверена у раду, да врши проверу истих пре почетка и у току рада

- да се обучи из области противпожарне заштите

- да уколико болује од болести која може угорзити здравље ученика, изврши пријаву исте директору Школе.

Члан 99.

 У вези са мерама и поступком заштите и безбедности ученика, домар има дужност:

- да се стара о исправности објекта, оруђа за рад, инсталација, наставних средстава

- врши поправке оруђа за рад, апарата, наставних средстава и инсталација у границама својих могућности и знања, а за оправке које није у могућности да изврши, пронађе стручно лице које ће исте извршити

- врши набавку средстава за хигијену

- обавештава директора Школе о свим опасностима које прете по живот и здравље ученика

- обавља послове стручног лица противпожарне заштите у Школи.

 Члан 100.

 У вези са мерама и поступком заштите и безбедности ученика, директор Школе има дужност:

- да организује и врши контролу над применом овог Правилника

- да се стара о спровођењу заштите у складу са законским прописима

- да се стара о обезбеђивању средстава за спровођење мера заштите и безбедности ученика

- да се стара о безусловном спровођењу одлука и упутстава надлежних органа које се односе на безбедност ученика

- да организује дежурство наставника

- да се стара да се сви недостаци и неправилности у вези са мерама заштите ученика у што краћем року отклоне

- да изриче дисциплинску меру за повреду радне обавезе у смислу овог Правилника

- остварује сарадњу са Саветом родитеља у вези са спровођењем мера заштите ученика

 За примену овог Правилника одговоран је директор Школе.

 **X. ЗАВРШНЕ ОДРЕДБЕ**

 Члан 101.

 Даном ступања на снагу Правилника престаје да важи Правилник о мерама, начину и поступку заштите и безбедности ученика за време боравка у школи и свих активности које организујуе школа, заведен под бројем 50, од 28.02.2019. године.

Члан 102.

 Правилник ступа на снагу осмог дана од дана његовог објављивања на огласној табли Школе.

 Председник Школског одбора,

Правилник је заведен под деловодним бројем 94 од 21.03.2019. године, објављен је на огласној табли Школе дана 29.03.2019. а ступио на снагу 07.04.2019. године.

 Секретар школе,